b'\n_START_ARTICLE_\nVilius Palenskis\n_START_PARAGRAPH_\nVilius Palenskis (g. 1941 m.) \xe2\x80\x93 Lietuvos fizikas, habilituotas fizini\xc5\xb3 moksl\xc5\xb3 daktaras, terminologas.\n_START_SECTION_\nBiografija\n_START_PARAGRAPH_\n1965 m. baig\xc4\x97 Vilniaus Valstybinio universiteto Fizikos fakultet\xc4\x85. 1977 m. VVU apgyn\xc4\x97 fizikos ir matematikos moksl\xc5\xb3 kandidato (dab. \xe2\x80\x93 daktaro) disertacij\xc4\x85 tema "Chromo salelini\xc5\xb3 sluoksni\xc5\xb3 perna\xc5\xa1os rei\xc5\xa1kiniai ir elektrin\xc4\x97s fliuktuacijos". 2004 m. VU apgyn\xc4\x97 habilituoto fizini\xc5\xb3 moksl\xc5\xb3 daktaro disertacij\xc4\x85 tema \xe2\x80\x9ePuslaidininki\xc5\xb3, superlaidinink\xc5\xb3 ir magnetik\xc5\xb3 bei j\xc5\xb3 darini\xc5\xb3 savybi\xc5\xb3 triuk\xc5\xa1min\xc4\x97 diagnostika\xe2\x80\x9c._NEWLINE_Nuo 1980 m. VU Fizikos fakulteto docentas ir Radiofizikos katedros Triuk\xc5\xa1m\xc5\xb3 tyrim\xc5\xb3 laboratorijos ved\xc4\x97jas, nuo 2004 m. \xe2\x80\x93 Radiofizikos katedros profesorius._NEWLINE_37-tojo Technikos komiteto \xe2\x80\x9eTerminologija\xe2\x80\x9c prie Lietuvos Standartizacijos departamento 6-ojo pakomite\xc4\x8dio \xe2\x80\x9eElektrotechnika ir elektronika\xe2\x80\x9c pirmininkas.\n_START_SECTION_\nMokslin\xc4\x97 veikla\n_START_PARAGRAPH_\nMokslin\xc4\x97 veikla i\xc5\xa1 \xc5\xbeem\xc5\xb3 da\xc5\xbeni\xc5\xb3 triuk\xc5\xa1mo med\xc5\xbeiagose (metaluose, plonose pl\xc4\x97vel\xc4\x97se, puslaidininkiniuose, superlaidininkuose, magnetikuose) ir elektroniniuose \xc4\xaftaisuose (dioduose, bipoliniuose ir lauko tranzistoriuose, puslaidininkiniuose lazeriuose, gri\xc5\xabtiniuose fotodaugintuvuose ir kt.). Daugiau kaip 220 mokslini\xc5\xb3 straipsni\xc5\xb3 autorius ir bendraautoris, 12 patent\xc5\xb3 ir i\xc5\xa1radim\xc5\xb3 autorius, keli\xc5\xb3 termin\xc5\xb3 \xc5\xbeodyn\xc5\xb3 bendraautoris.'